User:Wiki234332

= Scena F22 = Scena F22 je prostor za probe, nastavu, izvođenje ispitnih predstava i drugih događanja u produkciji Akademije dramske umjetnosti u Zagrebu (ADU). Akademiji dramske umjetnosti je taj prostor ustupio Leksikografski zavod Miroslav Krleža.

Etimologija
Scena F22 nalazi se u Zagrebu, u Fankopanskoj ulici, na kućnom broju 22. Naziv za prostor scene F22 dobiven je spajanjem prvog slova ulice u kojoj se prostor nalazi ("F") i kućnog broja samog prostora ("22").

Povijest
14. ožujka 2015. odigrala se prva predstava na novoj sceni Akademije dramske umjetnosti pod nazivom Pomutnje, u produkciji ADU, Eurokaza i Domina. Tim povodom, vezano uz novu akademijsku scenu F22, tadašnji dekan ADU Borna Baletić izjavio je za Večernji list:"Osim što će studentima osigurati mjesto za napredovanje, javnosti će omogućiti da konstantno vrednuju rad ADU (...) Ljudi nekako i nemaju naviku dolaziti gledati predstave k nama na fakultet. Budući da je ovo posebna adresa, kao što je ima svako kazalište gdje se predstave izvode, sigurno će doći i veći broj ljudi."

Daljnji rad
Scena F22 omiljeno je mjesto za izvođenje studentskih ispitnih predstava na ADU.